Nou het ons ’n lewende hoop op die onverganklike, onbesmette en onverwelklike erfenis wat in die hemel ook vir julle in bewaring gehou word. (1 Petrus 1:3-4)
Petrus stip die redes aan waarom Christene God behoort te loof: Hy skenk ons die ewige lewe as ons in Jesus glo en ons het ’n lewende hoop op daardie onverganklike erfenis wat God vir sy kinders in die hemel in bewaring hou.
As jy God se kind is, het hierdie redes tot lof ook op jou betrekking. Jy weet reeds dat jy God kan loof ten spyte van jou omstandighede omdat die ewige lewe nou reeds joune is. Jy mag vervolgens hoop op God se ewige erfenis wat Hy vir jou veilig in die hemel bewaar.
Al kry jy hier op aarde ook hóé swaar, kan niks en niemand jou van hierdie hoop beroof nie – dit is ’n hoop wat lewendig gehou word deur jou geloof. In onseker tye kan jy aan hierdie beloftes vashou!
Trots hou ’n geweldige bedreiging vir persoonlike verhoudings in. Regmatige ouerlike trots – of jou trots op ’n vriend of kollega se status of prestasies – kan maklik verander in ’n vorm van spog of arrogansie. Ons deel byvoorbeeld die blye nuus oor ’n mylpaal of ’n bevordering met ander, want dit plaas ons in ’n gunstige lig. Maar soms sê dit meer omtrent ons en ons prioriteite wanneer ons trots is op ons kinders se prestasies of gedrag, as wat dit omtrent hul sukses sê.